Innholdsfortegnelse

1	Prosedyrens formål.	1

2	Pasienter prosedyren gjelder for	1

3	Helsepersonell fagprosedyren gjelder for	1

4	Ansvar	1

5	Fremgangsmåte	2

6	Definisjoner	2

7	Endringer siden forrige versjon	2

Prosedyrens formål.

Prosjekt Timesobservasjoner var et internt kvalitetsforbedringsprosjekt og del av ett større studie med flere Norske nyfødtavdelinger. Prosjektet er ferdigstilt og timesobservasjoner er innført som en del av pasientbehandlingen på Nyfødtintensiv.

Med timesobservasjoner ønsker man å fange opp viktige kliniske endringer over tid og ikke bare antall avvikende observasjoner, som en del av beslutningsgrunnlaget for å starte opp med antibiotika (eller avslutte begynt antibiotikabehandling) ved mistanke om infeksjon.

Det skal gjøres strukturerte observasjoner av barnets vitale funksjoner hver time som føres inn i avdelingens observasjonskurve.

Dersom det er grunnlag for å starte opp med antibiotika skal det konfereres med pasientens ansvarlige overlege for det iverksettes.

(overlege på nyfødt på dagtid, bakvakt i vakttid)

Pasienter prosedyren gjelder for

Alle barn over 35 svangerskapsuker som legges inn på Nyfødtintensiv med mulig infeksjon

Helsepersonell fagprosedyren gjelder for

Prosedyren gjelder for leger og sykepleiere som behandler pasienter på nyfødtintensiv.

Ansvar

Lokal ansvarlig er Seksjonsoverlege på Nyføddintensiv, Hans Jørgen Guthe.

Fremgangsmåte

Timesobservasjoner markeres/skrives inn i observasjonsskjema av sykepleier etter ordinasjon av lege (ordinasjon «timesobservasjoner» skal journalføres i DIPS og ha eget punkt i barnets behandlingsplan)

Sykepleier tar observasjoner hver time i 24-48 timer etter oppstart

Observasjonene skal registreres i barnets observasjonskurve, samt omtales i barnets behandlingsplan

Ansvarlig lege/vaktlege informeres fortløpende om endringer

Vi tar timesobservasjoner på: - Respirasjon - Inndragninger - Press/klynk - Oksygenmetning/SaO2 - Apnoe - Hudfarge - Puls - Kapillær fylningstid -Temperatur - Aktivitet (tonus) - Irritabilitet - «ser syk ut» - Aspirat/gulp

Definisjoner

Hvem: Alle barn over 35 svangerskapsuker som legges inn på Nyfødtintensiv med mulig infeksjon

Hva: Sykepleier skal ta timesobservasjoner for 13 kliniske variabler

Hvor: Første 24-48 timer etter innleggelse enten det er startet antibiotika eller ikke

Hvorfor: For å fange opp viktige kliniske endringer over tid som kan gjøres oss bedre til å vurdere oppstart og/eller avslutning av antibiotikabehandling ved mistanke om infeksjon

Endringer siden forrige versjon

Andre versjon; presisering at timesobservasjoner ikke lenger er et prosjekt, det skal ikke deles ut noe informasjonsskriv til foreldre. Mai 2025; lagt inn punkt om dokumentasjon i behandlingsplan og observasjonskurver.